Bauntas

Bauntas () – ežeras Rusijoje, šiaurės Buriatijoje, Vitimo baseine, Baunto duburio vakaruose. Telkšo 1060 m aukštyje, Didžiojo Chaptono kalnagūbrio papėdėje. Vidutinis gylis – 17 m, didžiausias – 33 m. Vandens skaidrumas – 3,5 m. Krantai statūs, šiaurės vakaruose – skardingi, o Cipos ir Cipikano tarpužiotyje – žemi, pelkėti.

Į Bautą suteka Aukštutinė Cipa, Kinavka, Cipikanas, išteka Cipa (Vitimo intakas).

Ežere gyvena virš 20 žuvų rūšių.

Prie ežero yra Baunto gyvenvietė. 2008 m. netoliese aptiktos 1652 m. įkurto Baunto ostrogo liekanos.

Rusijos ežerai
Buriatija